Tiago Bezerra. Tiago Keyrush Bezerra (; 1987-yil 17-fevral; Brazilia, Braziliya) — braziliyalik futbolchi va hujumchi. Futbolchilik faoliyati. Tiago futbolni „Legiao“ klubida boshlagan. 2005-yilning yozigacha shu klubda oʻynagan. Keyin Belgiyaga koʻchib oʻtgan va „RAA La Luvière“ klubiga oʻtgan. Bir yildan soʻng Belgiyaning „RCS Vise“ jamoasiga oʻtdi va bu klubda bir yil oʻynadi. 2007-yilda Braziliyaga qaytib, „SE Gama“ jamoasiga qoʻshildi. Bu yerda bir yil faoliyat olib borganidan soʻng, 2008-yilning yozida Turkiya TFF 1-ligasining „Oltoy Izmir“ klubiga oʻtdi. „Oltoy“ safida 2010-yilning yoziga qadar oʻynadi. Keyin „Karşıyaka SK“ jamoasiga yoʻl oldi. 2012-yilda Turkiyani tark etib, yana vataniga qaytdi. Keyingi mavsumni „Ituano“ klubida oʻynadi. Bir yil oʻtgach, Turkiya TFF 1-ligasiga qaytdi va „Adanaspor“ klubi bilan shartnoma imzoladi. 2016-yilning yozida Arabiston yarim oroliga — „al-Arabi“ jamoasiga oʻtdi. Yarim yildan soʻng Turkiyaga qaytib, sobiq jamoasi „Adanaspor“ning azaliy raqibi — „Adana Demirspor“ klubiga oʻtdi. Yozda „al-Qodisiya“ jamoasiga oʻtdi. 2016/17-yilgi mavsumning ikkinchi yarmida yana „Adana Demirspor“ klubiga oʻtdi. Oradan koʻp oʻtmay Oʻzbekistonning „Paxtakor“ klubiga yoʻl oldi. 2018-yilda 17 ta gol bilan birinchi divizion toʻpurari boʻldi. 2019-yil boshidan Qatarning „al-Khor“ klubida, 2020-yil avgustida „Al-Sayliya“ klubiga oʻtdi. 2021-yilning 8-sentyabr, chorshanba kuni Bokuning „Neftchi“ klubi bilan shartnoma imzolagan. „Neftchi“ klubidagi ilk oʻyin 2021-yil 19-sentyabr kuni Ozarbayjon Premyer-ligasining „Kesh“ va „Neftchi“ jamoalari oʻrtasidagi uchrashuvi boʻldi. U oʻsha uchrashuvda 17 daqiqa maydonda boʻldi. 2021-yil 2-oktyabr kuni boʻlib oʻtgan Ozarbayjon Premyer-ligasining „Sabail“ — „Neftchi“ uchrashuvida „Neftchi“ safida ilk bor gol urdi. Oʻsha uchrashuv Neftchi jamoasining 1:3 hisobidagi gʻalabasi bilan yakunlangan, Tiago esa ikkita gol urgan.